钦定古今图书集成/历象汇编/历法典/第092卷 > 诸曜出入地平蒙
## 钦定古今图书集成/历象汇编/历法典/第092卷 > 诸曜出入地平蒙

气水等差表

“气水差” 者，即光及物象从气入水而斜透，水内高度之差也。所谓“水气差” 者，即光从水入气而斜透，则气内高度之差也。气玻璃差及水玻璃差等俱仿此，皆以光离天顶之远近为主。假如太阳离天顶线四十度，气水差表内相对为三十度，其相差者乃十度也。水气差表内相对之度为五十一度，其差则十一度也。气《玻璃》差表内相对之度为二十五度，则所差为十五度也。其馀仿此。